### Resumé

Ældreboligerne Frejasgade, [adresse] og Tønnesgade er ombygget i perioden 1990-1994 efter loven om boliger for ældre og personer med handicap.
Der er tale om 66 2 rums lejligheder.

Lejerne har vedtaget, at etablering af nye køkkener skal ske efter den kollektive råderet, hvor den enkelte lejer selv afgør, om de vil have et nyt køkken. Derudover etableres nyt køkken i lejemål ved fraflytning inden ny lejer flytter ind. Dermed sikres en kontinuerlig udskiftning og forbedring af alle køkkener over en årrække.

Etableringen af de nye køkkener skal lånefinansieres og betales af de berørte lejere via huslejen.

### Sagsfremstilling

Boligerne er omfattet af lov om almene boliger og dermed af lovens regler om beboerdemokrati, som giver beboerne mulighed for at vedtage forbedringsarbejder via den kollektive råderet.

Etablering af nye køkkener efter den kollektive råderet finansieres ved hjemtagelse af 25-årige fastforrentede lån, som herefter betales tilbage som en huslejeforhøjelse. I udførelsesperioden optages et lån svarende til det træk, der har været på projektet i regnskabsåret.

Lejeforhøjelsen ligger mellem 450 til 600 kr. pr. lejemål månedligt, da der er 5 forskellige typer køkkener. Lejerne kan opnå boligstøtte til lejestigningen efter gældende regler. Der er tale om en individuel beregning afhængig af lejerens indkomst- og formueforhold.

### Økonomi

![](data:image/jpeg;base64...)

![](data:image/jpeg;base64...)

![](data:image/jpeg;base64...)

Sagen medfører, at der meddeles en anlægsbevilling på 7.600.000 kr. og der afsættes rådighedsbeløb på 2.500.000 kr. i 2025, 1.700.000 kr. i 2026, 1.700.000 kr. i 2027 og 1.700.000 kr. i 2028 til etablering af nye køkkener. Udgiften lånefinansieres. Renter og afdrag betales af lejerne via huslejen.

Høringssvar:

Centralt budget har ingen bemærkninger af bevillingsmæssig karakter.

### Sagens videre forløb

Sagen skal behandles af Økonomiudvalget og Byrådet.

### Historik

#### Velfærdsdirektøren indstiller, den 3. december 2025, punkt 104:

at der hjemtages huslejefinansierede lån til køkkenprojektet,

at de bevillingsmæssige konsekvenser godkendes i jf. bevillingsskemaerne under afsnittet økonomi.

####

#### Beslutning fra Seniorudvalget, den 3. december 2025, punkt 104:

Godkendt og sagen sendes videre til behandling i Økonomiudvalget og Byrådet

Fraværende: Michala Schou

#### Beslutning fra Økonomiudvalget, den 8. december 2025, punkt 312:

Anbefales.

Fraværende: Jarl Mortensen.

Fraværende: Carlo Olsen.

### Beslutning

Godkendt.

Fraværende: Yasmin Berg. I stedet mødte Frank Søndergaard.

Fraværende: Michala Schou.